Die wêreld in foto’s – 28 September 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie het Jode in Israel Maandag Jom Kippoer (Groot Versoeningsdag) gevier wat deur dié geloof as die heiligste dag van die jaar beskou word. Die vakansiedag bring jaarliks die lewe van talle Israeli’s tot ŉ stilstand. Die strate is egter vanjaar veral leeg ná die instelling van nog ŉ drie week lange afsonderingstydperk. ŉ Man draf op ŉ leë snelweg tydens Jom Kippoer in Tel Aviv, Israel. (Foto: Oded Balilty, AP) Die strate van Tel Aviv in Israel is verlate weens die land se nasionale afsonderingstydperk en die Joodse vakansiedag, Jom Kippoer. (Foto: Oded Balilty, AP) ŉ Israeli-akrobaat hang aan ŉ verkeersteken in ŉ verlate straat. (Foto: Oded Balilty, AP) ŉ Man ry fiets op ŉ leë hoofpad in Tel Aviv, Israel. (Foto: Oded Balilty, AP) Mense dwaal Maandag in die strate rond tydens die Joodse vakansiedag. (Foto: Oded Balilty, AP)